**ZÁPIS č. 3**

 **Z RIADNEHO ZASADNUTIA SPRÁVNEJ RADY TASR**

 **26. marca 2019 so začiatkom o 10.30 h**

**Prítomní členovia Správnej rady:** Alena Klepochová, Árpád Korpás, Peter Mestický, Ladislav Mikuš, Jozef Tuhovčák

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

---------------------------------------------------------------------------------------------------------------------------------------------------

J. Tuhovčák na úvod zasadnutia po všeobecnej rozprave navrhol program schôdze, ktorý následne členovia rady aklamačným hlasovaním ako celok schválili.

**UZNESENIE č. 5/2019:**

Členovia rady schválili tento program zasadnutia:

**1. Voľba predsedu a podpredsedu.**

**2. Návrh programu budúcej schôdze.**

**3. Výber tajomníka SR TASR.**

**4. Termín najbližšieho zasadnutia.**

**5. Rôzne.**

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------**

**1. Voľba predsedu a podpredsedu**

Á. Korpás navrhol na predsedu SR TASR J. Tuhovčáka, ktorý návrh prijal. Následne Á. Korpás predložil návrh na uznesenie:

**UZNESENIE č. 6/2019:**

Správna rada TASR zvolila za predsedu J. Tuhovčáka na obdobie 12 mesiacov, t.j. do 26. marca 2020.

ZA: 5 PROTI: 0 ZDRŽAL SA: 0

**Uznesenie bolo prijaté.**

Následne J. Tuhovčák navrhol na post podpredsedu SR TASR L. Mikuša, ktorý návrh prijal a J. Tuhovčák predložil návrh na uznesenie:

**UZNESENIE č. 7/2019:**

Správna rada TASR zvolila za podpredsedu L. Mikuša na obdobie 13 mesiacov, t.j. do 26. apríla 2020.

ZA: 5 PROTI: 0 ZDRŽAL SA: 0

**Uznesenie bolo prijaté.**

**2. Návrh programu budúcej schôdze**

Predseda rady J. Tuhovčák informoval o termíne predloženia Výročnej správy o činnosti a hospodárení TASR za rok 2018 do NR SR v súlade s §12, ods. 1, písm. f). Následne členovia rady vyzvali generálneho riaditeľa, aby im v zmysle §13, ods. 5, písm. d) Zákona o TASR predložil do 15. apríla 2019 správu v elektronickej podobe.

**UZNESENIE č. 8/2019:**

Členovia SR TASR zaviazali GR TASR, aby im do 15. apríla 2019 zaslal Výročnú správu o činnosti a hospodárení TASR za rok 2018.

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**3. Výber tajomníka SR TASR**

Členovia SR TASR si vo všeobecnej rozprave vybrali Elišku Holáskovú za kontaktnú osobu na komunikáciu rady s generálnym riaditeľom a NR SR.

**UZNESENIE č. 9/2019:**

Tajomníčkou rady na komunikáciu medzi Správnou radou TASR, generálnym riaditeľom TASR a NR SR je Eliška Holásková.

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**4. Termín najbližšieho zasadnutia**

J. Tuhovčák predložil návrh uznesenia o termíne najbližšieho rokovania SR TASR.

**UZNESENIE č. 10/2019:**

Termín najbližšieho zasadnutia Správnej rady TASR je 23. apríl 2019 o 10:30.

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**5. Rôzne**

Členovia SR TASR si vybrali predbežné termíny zasadnutí v mesiacoch máj-august 2019.

Predseda SR TASR J. Tuhovčák v súlade s Rokovacím poriadkom SR TASR ukončil zasadnutie rady.

Bratislava, 26. marca 2019

Zapísal:

Jozef Tuhovčák v.r.